CKP บวกเกือบ 3% ทุบสถิติออลไทม์ไฮ หลังผถห.แห่แปลง “CKP-W1” รับเงิน 3.57 พันลบ.
CKP บวกเกือบ 3% ทุบสถิติออลไทม์ไฮ หลังผถห.แห่แปลง “CKP-W1” รับเงิน 3.57 พันลบ. ล่าสุดอยู่ที่ 7.25 บาท บวก 0.20 บาท หรือ 2.84% มูลค่าซื้อขาย 361.02 ล้านบาท
CKP บวกเกือบ 3% ทุบสถิติออลไทม์ไฮ หลังผถห.แห่แปลง “CKP-W1” รับเงิน 3.57 พันลบ. ล่าสุดอยู่ที่ 7.25 บาท บวก 0.20 บาท หรือ 2.84% มูลค่าซื้อขาย 361.02 ล้านบาท
4 ก.ค. 2562

ผู้สื่อข่าวรายงานว่า ราคาหุ้นบริษัท ซีเค พาวเวอร์ จำกัด (มหาชน) หรือ CKP ล่าสุด ณ เวลา 10.29 น. อยู่ที่ 7.25 บาท บวก 0.20 บาท หรือ 2.84% สูงสุดที่ 7.30 บาท ต่ำสุดที่ 7.10 บาท ด้วยมูลค่าซื้อขาย 361.02 ล้านบาท

ทั้งนี้ ราคาหุ้น CKP ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 18 ก.ค.2556 หลังวานนี้ (3 ก.ค.) บริษัทเปิดเผยว่า ตามที่ CKP ได้แจ้งกำหนดการใช้สิทธิใบสำคัญแสดงสิทธิซื้อหุ้นสามัญ (CKP-W1) สำหรับงวดวันที่ 28 มิถุนายน 2562 ซึ่งมีกำหนดอัตราการใช้สิทธิที่ 1.00 หน่วย CKP-W1 ต่อ 1.0007 หุ้นสามัญ ราคาการใช้สิทธิที่ 6.00 บาทต่อ 1 หุ้นสามัญ มีกำหนดระยะเวลาการใช้สิทธิตั้งแต่วันที่ 21-27 มิถุนายน ที่ผ่านมานั้น
โดยปรากฏว่า มีการใช้สิทธิจากผู้ถือหน่วยจำนวน 593,816,848 หน่วย ซื้อหุ้นสามัญจำนวน 594,232,516 หุ้น คิดเป็นเงินค่าหุ้นที่ CKP ได้รับจำนวน 3,565 ล้านบาท โดยผู้ถือหน่วย CKP-W1 ที่ใช้สิทธิหลัก คือ บมจ. ช. การช่าง (CK) ซึ่งเป็นผู้ถือหุ้นรายใหญ่ และได้ใช้สิทธิทั้งหมดที่มีในการซื้อ CKP-W1 โดยหลังจากการใช้สิทธินี้ จะทำให้ CK มีสัดส่วนการถือหุ้นใน CKP เพิ่มขึ้นเป็น 32.56%